nahid-hub/BLUGE-bengali-wikipedia-section-title-prediction huggingface dataset:
১৯৭২ থেকে ১৯৭৫ সালের মধ্যে উদীয়মান বামপন্থী শক্তি মুজিব হত্যাকাণ্ডের পরিস্থিতি সৃষ্টির জন্য অনেকটা দায়ী। বাংলাদেশ ১৯৭২ সালে বৈজ্ঞানিক সমাজতন্ত্র প্রতিষ্ঠা করার জন্য আওয়ামী লীগের ছাত্র সংগঠন, বাংলাদেশ ছাত্রলীগ থেকে বিভক্ত হয়ে একটি অংশ নিয়ে  জাতীয় সমাজতান্ত্রিক দল (জাসদ) গঠিত হয়।

কর্নেল আবু তাহের ও হাসানুল হক ইনুর নেতৃত্বে জাসদের সশস্ত্র শাখা, গণবাহিনী সরকারের সমর্থক, আওয়ামী লীগের সদস্য ও পুলিশদের হত্যার মাধ্যমে অভ্যূত্থানে লিপ্ত হয়। এর ফলে দেশের আইন শৃঙ্খলার সম্পূর্ণ ভাঙ্গন ধরে এবং মুজিব হত্যাকাণ্ড সংঘটিত হওয়ার পথ প্রশস্ত করে দেয়।

সঠিক অনুচ্ছেদ শিরোনাম কোনটি?
titleA. চক্রান্তকারীগণ
titleB. বামপন্থী শক্তির উত্থান
titleC. হত্যাকাণ্ডের বিচার
titleD. পটভূমি
উত্তর: titleB
১৭ আগস্ট, ১৯৪০ইং সালে তিনি জন্মগ্রহণ করেন। বাবা ননী বসাক ছিলেন একজন স্কাউট প্রশিক্ষক ও ফুটবল রেফারী। স্বনামধন্য সঙ্গীত পরিচালক রবিন ঘোষ-কে শবনম বিয়ে করেন ১৯৬৪ সালের ২৪ ডিসেম্বর। ২০১৬ সালের ১৩ ফেব্রুয়ারি তারিখে গুলশানের নিজ বাসভবনে বার্ধ্যক্যজনিত কারণে মৃত্যুবরণ করেন রবীন ঘোষ তাদের সংসারে একটি পুত্র সন্তান রয়েছে, নাম রনি ঘোষ। তার একমাত্র বড় বোন নন্দিতা দাস বর্তমানে ভারতের কলকাতার সিমলা রোডে বাস করছেন।

সঠিক অনুচ্ছেদ শিরোনাম কোনটি?
titleA. কর্মজীবন
titleB. পুরস্কার ও সম্মাননা
titleC. উর্দু চলচ্চিত্রে
titleD. পারিবারিক জীবন
উত্তর: titleD
পথের পাঁচালী চলচ্চিত্র নির্মাণ হওয়ার আগেই কানু বন্দ্যোপাধ্যায় বাংলা চলচ্চিত্র জগতের একজন প্রতিষ্ঠিত অভিনেতা ছিলেন। সত্যজিতের বন্ধু-পত্নী করুণা বন্দ্যোপাধ্যায় একজন ভারতীয় গণনাট্য সংঘের একজন অপেশাদার অভিনেত্রী ছিলেন। দুর্গার ভূমিকায় অভিনয় করার পূর্বে উমা দাশগুপ্ত কয়েকটি নাটকে অভিনয় করেছিলেন।

অপুর চরিত্রে অভিনয় করার জন্য সত্যজিৎ পাঁচ থেকে সাত বছরের শিশুর সন্ধানে সংবাদপত্রে বিজ্ঞাপন দেন, কিন্তু কোন বিজ্ঞাপনের মারফত আসা কোন ছেলেকেই তার পছন্দ হয়নি, কিন্তু সত্যজিতের স্ত্রী বিজয়া রায় তাদের বাড়ির নিকটে সুবীর বন্দ্যোপাধ্যায় নামে একটি ছেলেকে লক্ষ্য করেন এবং অবশেষে অপুর চরিত্রে তাকেই পছন্দ করা হয়। ইন্দির ঠাকরুণের চরিত্রে অভিনয়ের জন্য সত্যজিৎ কলকাতার নিষিদ্ধ পল্লী থেকে চুনীবালা দেবী নামক একজন পুরাতন নাট্যাভিনেত্রীকে খুঁজে বের করেন। অন্যান্য বিভিন্ন অনুল্লেখ্য চরিত্রে বড়াল গ্রামের বাসিন্দারা অভিনয় করেন।

সঠিক অনুচ্ছেদ শিরোনাম কোনটি?
titleA. সম্মাননা
titleB. প্রভাব
titleC. অভিনয়শিল্পী নির্বাচন
titleD. উপন্যাস
উত্তর: titleC
ঋষিপুত্র কর্তৃক অভিশাপের ফলস্বরূপ তক্ষক নাগের দংশনে পরীক্ষিৎ রাজার মৃত্যু হয় । সেইজন্য পরীক্ষিৎতনয়, রাজা জনমেজয় আপন পিতার মৃত্যুর প্রতিশোধ স্বরূপ তক্ষক সহ পৃথিবীর সকল বিষধর নাগকে বিনাশ করার নিমিত্ত সর্পযজ্ঞের আয়োজন করিয়াছিলেন । রাজার যজ্ঞের প্রথম পর্যায়ে ক্ষুদ্র ও স্বল্প বিষধর নাগেরা আহুতি স্বরূপ যজ্ঞ পতিত হইতে লাগিল । অনন্তর তক্ষক নাগ অনিচ্ছাস্বত্তেও মন্ত্রপ্রভাবে আকর্ষিত হইয়া যজ্ঞের অগ্নির প্রতি ধাবিত হইতে লাগিল । প্রাণ রক্ষার নিমিত্ত তিনি আপন ভগ্নীপুত্র জরুৎকার ঋষির পুত্র আস্তিক মুনিকে প্রার্থনা করেন । আপন মাতুলের প্রাণ রক্ষার জন্য তিনি জনমেজয় রাজার যজ্ঞে উপস্থিত হয়ে, সর্পনাশের পাপকথা বর্ণনা করে রাজাকে শান্ত করান । এইভাবেই আস্তিক মুনি তক্ষক নাগের প্রাণরক্ষা করেন । সর্পনাশ পাপের পরিত্রাণ পাওয়ার নিমিত্ত মহির্ষি ব্যাসদেব রাজাকে মহাভারত ও দেবীভাগবত পুরাণ শ্রবণ করান ।
সঠিক অনুচ্ছেদ শিরোনাম কোনটি?
titleA. রাজসূয় যজ্ঞ
titleB. পুত্রেষ্টিযজ্ঞ
titleC. মাঙ্গলীক অনুষ্ঠানের যজ্ঞ
titleD. সর্পযজ্ঞ
উত্তর: titleD
আনুষ্ঠানিক শিক্ষা এমন একটি কাঠামোগত পরিবেশে ঘটে থাকে যার সুনির্দিষ্ট উদ্দেশ্য হচ্ছে শিক্ষার্থীদের শিক্ষাদান । সাধারণত, একটি স্কুলের পরিবেশে আনুষ্ঠানিক শিক্ষা সঞ্চালিত হয় যেখানে শ্রেণীকক্ষে একাধিক শিক্ষার্থীদের জন্য একজন প্রশিক্ষিত এবং প্রত্যয়িত শিক্ষকের প্রয়োজন পড়ে বিভিন্ন বিষয়ে শিক্ষাদানের জন্য । বেশিরভাগ স্কুলে একটি মানসম্মত আদর্শ ডিজাইন করা হয় যার মাধ্যমে সিস্টেমে সমস্ত শিক্ষাগত পছন্দগুলি নিয়ন্ত্রণ করা হয় । এই ধরনের পছন্দগুলি পাঠ্যক্রম, সাংগঠনিক মডেল, শারীরিক শিক্ষার স্থানগুলির (যেমন শ্রেণীকক্ষ) নকশা, ছাত্র-শিক্ষক ইন্টারঅ্যাকশন, মূল্যায়ন পদ্ধতি, শ্রেণীর আকার, শিক্ষাগত কর্মকাণ্ড, এবং আরও অনেক কিছু অন্তর্ভুক্ত করে ।

সঠিক অনুচ্ছেদ শিরোনাম কোনটি?
titleA. আনুষ্ঠানিক শিক্ষা(Formal education)
titleB. উচ্চতর( Tertiary /higher)
titleC. প্রাকস্কুল(Preschool)
titleD. লিপির উন্নয়ন
উত্তর: titleA
হ্যালিফ্যাক্সের শহুরে এলাকাটি পূর্ব কানাডার একটি প্রধান অর্থনৈতিক কেন্দ্র যেখানে সরকারি সেবা এবং বেসরকারী খাতের বৃহৎ ঘনত্ব রয়েছে। হ্যালিফ্যাক্স এই সামুদ্রিক অঞ্চলের জন্য ব্যবসা, ব্যাংকিং, সরকার ও সাংস্কৃতিক কেন্দ্র হিসেবে কাজ করে। শহরের সবচেয়ে বড় কর্মসংস্থান খাতের মধ্যে অন্তর্ভুক্ত রয়েছে বাণিজ্য (৩৬,৪০০ চাকুরী), স্বাস্থ্য সেবা এবং সামাজিক
সহায়তা (৩১,৮০০ চাকুরী), পেশাদারী সেবা (১৯,০০০ চাকুরী), শিক্ষা (১৭,৪০০ চাকুরী), এবং জন প্রশাসন (১৫,৮০০ চাকুরী)। পৌরসভাটিতে উৎপাদন শিল্পের ক্রমবর্ধমান ঘনত্ব রয়েছে, হ্যালিফ্যাক্স স্ট্যানফিল্ড আন্তর্জাতিক বিমানবন্দর এবং রেল ও হাইওয়ে সংযোগগুলির উন্নতির মাধ্যমে একটি প্রধান মাল্টি মোডাল পরিবহন হাব হয়ে উঠেছে। হ্যালিফ্যাক্স বন্দর জাহাজী মাল হস্তান্তরের পরিমাণ অনুযায়ী কানাডার শীর্ষ চারটি কন্টেইনার পোর্টগুলির একটি। সাম্প্রতিক বছরগুলিতে একটি রিয়েল এস্টেট বুমের কারণে অনেক নতুন সম্পত্তির উন্নয়ন ঘটেছে। 
কৃষি, মৎস্য শিকার, খনন, বনজ এবং প্রাকৃতিক গ্যাস নিষ্কাশন পৌরসভার গ্রামীণ এলাকায় পাওয়া প্রধান সম্পদ শিল্প। হ্যালিফ্যাক্সের বৃহত্তম কৃষি জেলা মুসকোডাবোয়ট ভ্যালি; হ্যালিফ্যাক্সের মোট ফার্মের সংখ্যা ১৫০ টি, যার মধ্যে ১১৫ টি পরিবার মালিকানাধীন।মাছ ধরার বন্দরগুলি সব উপকূলীয় অঞ্চলে অবস্থিত, যার কিছু কিছু স্বাধীন বন্দর কর্তৃপক্ষ রয়েছে, যেমন শিট হারবার ইন্ডাস্ট্রিয়াল পোর্ট, এবং অন্যান্যগুলি ফেডারেল ফিশারিজ অ্যান্ড ওসান্স কানাডা-এর অধীনে ছোট নৌ বন্দর হিসাবে পরিচালিত হয়।

সঠিক অনুচ্ছেদ শিরোনাম কোনটি?
titleA. প্রাকৃতিক বৈশিষ্ট্য
titleB. অর্থনীতি
titleC. ইতিহাস
titleD. ধর্মীয় বিশ্বাস
উত্তর: titleB
তার কাজের স্বীকৃতিস্বরূপ তিনি সাতবার চিকিৎসাবিদ্যায় নোবেল পুরস্কারের জন্য মনোনীত হলেও একবারও এই পুরস্কার পাননি। ১৯০৮ সালে তাকে ন্যাশনাল অর্ডার অফ দ্য লিজিয়ন অফ অনার অফ ফ্রান্স উপাধিতে ভূষিত করা হয়।

ফিনলেকে সম্মান জানিয়ে হাভানা শহরের মারিয়ানো পুরসভায় ইঞ্জেকশনের সিরিঞ্জের আদলে "এল ওবেলিস্কো" নামক এক সৌধ বর্তমান। ১৯৮১ খ্রিষ্টাব্দে তার সম্মানে একটি কিউবার ডাকটিকিট প্রকাশ করা হয়। পানামা সিটিতে ফিনলের একটি মূর্তিও রয়েছে। এছাড়া ১৯৮০ খ্রিষ্টাব্দ থেকে ইউনেস্কো তার নামে কার্লোস জে. ফিনলে অণুজীববিজ্ঞান পুরস্কার চালু করেন।

সঠিক অনুচ্ছেদ শিরোনাম কোনটি?
titleA. পেশাগত কর্মজীবন
titleB. প্রাথমিক জীবন ও শিক্ষা
titleC. সম্মাননা
titleD. মৃত্যু
উত্তর: titleC
এই অভিযানে আলীবর্দী খানের সঙ্গে তার স্ত্রী শরফুন্নেসাও এসেছিলেন। তিনি ছিলেন আলীবর্দীর বাহিনীর সম্মুখভাগে। তার সুরক্ষার দায়িত্বে ছিল আলীবর্দীর বাহিনীর ক্ষুদ্র 'ভ্যানগার্ড' বা সম্মুখরক্ষী বাহিনীর ওপর। এই বাহিনীর প্রধান ছিলেন মুসাইব খান মোহমান্দ। তিনি ছিলেন আলীবর্দীর একজন সেনাপতি উমর খান মোহমান্দের ছেলে।

বর্ধমানের কাছাকাছি পৌঁছানোর পর মারাঠা সৈন্যদের একটি বৃহৎ দল নবাবের সৈন্যবাহিনীর সম্মুখরক্ষী বাহিনীর ওপর অতর্কিতে আক্রমণ চালায়। তাদের অতর্কিত আক্রমণে ক্ষুদ্র বাহিনীটির অধিকাংশ সৈন্যই প্রাণ হারায়। এসময় বেগম শরফুন্নেসা একটি হাতির পিঠে উপবিষ্ট ছিলেন। মারাঠা সৈন্যরা হাতিটিকে টেনে মারাঠা শিবিরের দিকে নিয়ে যেতে থাকে।

কিন্তু তরুণ মুসাইব খান বীরত্ব ও সাহসিকতার পরাকাষ্ঠা প্রদর্শন করেন। পালিয়ে না গিয়ে তিনি অবশিষ্ট সৈন্যদের নিয়ে বিশাল মারাঠা বাহিনীকে আক্রমণ করেন এবং ঝটিকা আক্রমণ চালিয়ে বেগম শরফুন্নেসাকে মুক্ত করে আনেন। কিন্তু, মারাঠাদের পাল্টা আক্রমণে মুসাইব খান তার স্বল্পসংখ্যক সৈন্যসহ নিহত হন। শরফুন্নেসা বেঁচে যাওয়া কয়েকজন সৈন্যের সহযোগিতায় নিরাপদ দূরত্বে চলে যেতে সক্ষম হন এবং মূল বাহিনীর সঙ্গে যোগ দেন। আলীবর্দী খান এই সংবাদ পাওয়ার পর অত্যন্ত দু:খিত হন।

সঠিক অনুচ্ছেদ শিরোনাম কোনটি?
titleA. মারাঠাদের পরাজয়
titleB. ফলাফল
titleC. নবাব বাহিনীর প্রাথমিক বিপর্যয়
titleD. নবাবের সমরসজ্জা
উত্তর: titleC
বর্ডারের যুদ্ধে ব্রিটিশ ভারতের আর্মি ১৮৪৬ সালে(কর্পস অব গাইডস) এবং ১৮৯০ সালে (গুর্খা স্কাউটস) গঠিত দুটি বিশেষ আর্মি ব্যবহার করেছিল ।
এদেরকে ১৮৯৭-১৮৯৮ সালে তিরাহ ক্যাম্পেইনে ব্যবহার করা হয়েছিল। 
দ্বিতীয় বোয়ের যুদ্ধে(১৮৯৯-১৯০২) ব্রিটিশ আর্মি বিশেষায়িত সেনাদলের প্রয়োজনীয়তা অনুভব করল। লোভাট স্কাউটের মত একটি স্কাউট দল, যারা মূলত স্কটিশ উচ্চভূমির কাঠুরে বাসিন্দা ; গিলি স্যুট (এক ধরনের ছদ্মবেশী কাপড়) পরিধান করে ছদ্মবেশ , লক্ষ্যভেদে নৈপুণ্যতা ও সামরিক কলাকৌশল কাজে লাগিয়ে এ প্রয়োজন পূরণ করলো।এ দলটি ১৯০০ সালে লর্ড লোভাটের দ্বারা সৃষ্ট হয়েছিল ।
যুদ্ধ শেষে লোভাট স্কাউটদের আনুষ্ঠানিকভাবে প্রথম ব্রিটিশ স্নাইপার দল হিসেবে নিয়োগ প্রদান করা হয়েছিল ৷ এছাড়াও ১৯০১ সালে সৃষ্ট "বুশভেট ক্যারবিনিয়ার"দেরকেও প্রথম অপ্রচলিত যোদ্ধাদল হিসেবে গণ্য করা হয়।

সঠিক অনুচ্ছেদ শিরোনাম কোনটি?
titleA. জার্মান
titleB. দ্বিতীয় বিশ্বযুদ্ধ
titleC. লেফটেন্যান্ট ডেভিড স্টারলিং
titleD. প্রথম বিশেষ বাহিনী
উত্তর: titleD
গাজীপুর জেলার কালীগঞ্জ উপজেলায় ইউনিয়ন গুলোর মধ্যে জামালপুর ইউনিয়ন হল একটি আদর্শ ইউনিয়ন। এখানে অনেক জ্ঞানী গুনী, সাধক, মনিষী,পন্ডিত, স্বাস্কৃতি প্রিয় ক্রীড়া ব্যক্তিত্ব,বসবাস করত। পরবর্তীতে মহান স্বাধীনতা যুদ্ধে অংশ গ্রহণ কারী বীর মুক্তিযোদ্ধাদের বিচরণ ভূমি এই জামালপুর ইউনিয়ন। পূববর্তী সময়ে গ্রাম পেসিডেন্ট ইউনিয়নের করতা দায়িত্ব পালন করেন।

সঠিক অনুচ্ছেদ শিরোনাম কোনটি?
titleA. জনপ্রতিনিধি
titleB. যোগাযোগ ব্যবস্থা
titleC. ইতিহাস
titleD. অন্যান্য তথ্য-উপাত্ত
উত্তর: titleC
আয়ারল্যান্ডের ডাবলিনে জন্মগ্রহণকারী সুইফট ছিলেন জোনাথন সুইফট (১৬৪০-১৬৬৭) ও আবিগেইল এরিক দম্পতির একমাত্র সন্তান। ইংরেজ গৃহযুদ্ধের ফলে বাবার সম্পত্তি বিক্রি হয়ে যাওয়ায় ভাগ্যান্বেষণে তারা আয়ারল্যান্ডে চলে আসেন। ডাবলিনে থাকা অবস্থাতেই বাবার মৃত্যুর পর তার জন্ম হয়। ফলে মা পুণরায় ইংল্যান্ডে ফিরে আসেন। গডউইন নামীয় চাচা অত্যন্ত যত্নসহকারে তাকে লালন-পালন করেন। গডউইনের নিকটতম বন্ধু স্যার জন টেম্পলের পুত্র পরবর্তীকালে তাকে তার একান্ত সচিব হিসেবে নিযুক্ত করেছিল। সুইফটের পরিবার বিভিন্ন সাহিত্যিক পরিমণ্ডলে যুক্ত ছিল।

গডউইন সুইফট কিশোর জোনাথনের যাবতীয় দায়-দায়িত্ব গ্রহণ করেন ও তাকে বিখ্যাত দার্শনিক জর্জ বার্কলির তত্ত্বাবধানে কিলকেনি কলেজে ভর্তি করান। ১৬৮২ সালে ডাবলিন বিশ্ববিদ্যালয়ের নিয়ন্ত্রণাধীন ট্রিনিটি কলেজে ভর্তি হন। গডউইনের পুত্র উইলাবি’র অর্থানুকূল্যে সেখান থেকে ১৬৮৬ সালে স্নাতক ডিগ্রী লাভ করেন ও উইলিয়াম কনগ্রিভের সাথে বন্ধুত্ব গড়ে তোলেন।

সঠিক অনুচ্ছেদ শিরোনাম কোনটি?
titleA. কর্মজীবন
titleB. প্রারম্ভিক জীবন
titleC. লেখক জীবন
titleD. প্রভাব
উত্তর: titleB
১৯৬৫ সালের ভারত–পাকিস্তান যুদ্ধে ইস্ট বেঙ্গল রেজিমেন্ট অংশগ্রহণ করে অত্যন্ত সাহসিকতা প্রদর্শন করে। উক্ত যুদ্ধে প্রথম ইস্ট বেঙ্গল রেজিমেন্টকে বামবাওয়ালি-রাভী-বেদিয়ান খাল (বিআরবি খাল) বরাবর মোতায়েন করে লাহোর রক্ষার দায়িত্ব দেয়া হয়। বারগবার ভারতীয় আক্রমণের মুখেও ইস্ট বেঙ্গল রেজিমেন্ট তাদের উপর অর্পিত দায়িত্ব সফলতার সাথে পালন করে। যুদ্ধ শেষে এই রেজিমেন্ট পাকিস্তান সেনাবাহিনীর সকল ইউনিটের মধ্যে সর্বাধিক বীরত্বসূচক পদক লাভ করে।

সঠিক অনুচ্ছেদ শিরোনাম কোনটি?
titleA. বাংলাদেশের স্বাধীনতা যুদ্ধ
titleB. ইতিহাস
titleC. ১৯৬৫ ভারত–পাকিস্তান যুদ্ধ
titleD. ভূমিকা
উত্তর: titleC
তারেক কর্মজীবনে নিযুক্ত ছিলেন ১৯৯৯ থেকে ২০০১ পর্যন্ত দৈনিক যুগান্তর এবং ২০০২ থেকে ২০০৪ পর্যন্ত দৈনিক জনকণ্ঠের প্রধান শিল্পী হিসেবে। ২০০১ থেকে ২০০৩ পর্যন্ত কাজ করেছেন একুশে টেলিভিশনে। ২০০৪ সাল থেকে ২০১১ সাল পর্যন্ত তিনি স্ট্যান্ডার্ড চার্টার্ড ব্যাংক লিমিটেডের ব্রান্ড মার্কেটিং কনসালটেন্ট হিসেবেও নিয়োজিত ছিলেন। এছাড়াও, তিনি বাংলাদেশ চারুশিল্পী সংসদের তথ্যপ্রযুক্তি সম্পাদক হিসেবে নিযুক্ত রয়েছেন।

সঠিক অনুচ্ছেদ শিরোনাম কোনটি?
titleA. প্রাথমিক ও শিক্ষাজীবন
titleB. শিল্পকর্ম
titleC. কর্মজীবন
titleD. সাহিত্যকর্ম
উত্তর: titleC
ভারতের বিভাজন হলো ভারত, পাকিস্তান এবং বাংলাদেশের মুল কেন্দ্রীয় ঘটনাগুলির একটি এবং একটি যুক্ত ইতিহাসর স্মৃৃতি৷ এই ঘটনা থেকে অনুপ্রাণিত হয়ে হাওয়ার্ড ব্রেন্টন ড্রয়িং দ্য লাইন নাটকটি রচনা করেছিলেন৷ তিনি রেডক্লিভের ভারত ভ্রমণকালে সীমানি নির্ধারণ রেখা তৈরী এবং বাঁচার তাগিদে দেশান্তরী হওয়া ও শতকষ্টে থাকা এই মানুষদের জীবনকাহিনী নিয়ে কিঞ্চিত উৎসাহিত হয়েছিলেন, যা তার নাটকে ফুটে উঠেছে৷

সঠিক অনুচ্ছেদ শিরোনাম কোনটি?
titleA. শৈল্পিক চিত্রাঙ্কন
titleB. উত্তরাধিকার ও ইতিহাস রচনা
titleC. কাশ্মীর বিতর্ক
titleD. প্রক্রিয়া ও অবদানকারী ব্যক্তিত্ব
উত্তর: titleB
নির্বাচন মূলত পরিকল্পনার চেয়ে আগে অনুষ্ঠিত হয়েছিল এবং ১৯৭৭ সালের দ্বিতীয়ার্ধে অনুষ্ঠিত হওয়ার কথা ছিল। তবে, ১৯৭৭ সালের ৭ জানুয়ারি ভুট্টো জাতীয় টেলিভিশনে উপস্থিত হয়ে ঘোষণা করেছিলেন যে নির্বাচনের আগে নির্বাচন অনুষ্ঠিত হবে, এবং জাতীয় টেলিভিশনে উপস্থিত হওয়ার পরেই তার রাজনৈতিক প্রচার শুরু হয়েছিল। ১০ জানুয়ারি, পাকিস্তানের নির্বাচন কমিশনার বিচারপতি সাজ্জাদ আহমদ জান নির্বাচনের তফসিল ঘোষণা করেন এবং যথাক্রমে সংসদ ও প্রাদেশিক সম্মেলনগুলোর জন্য মনোনয়নের প্রাপ্তির শেষ তারিখ হিসাবে ১৯ ও ২২ জানুয়ারি ঘোষণা করেন।

ভুট্টো তত্ক্ষণাৎ তার কর্মীদের দলীয়টিকিট জারি করে আক্রমণাত্মক প্রতিক্রিয়া জানান। ১৯৭০ সালের নির্বাচনের বিপরীতে, যখন পাকিস্তান পিপলস পার্টি মূলত সমাজতান্ত্রিক শ্লোগানে বাঁধা পড়েছিল, এবার ভুট্টো সামন্তপ্রধান ও অন্যান্য প্রভাবশালী সদস্যদেরটিকিট জারি করে রাজনৈতিক হেভিওয়েটগুলোর উপর নির্ভর করেছিলেন। ভুট্টো নিজেই সারা দেশে জনসভা করেছিলেন এবং সাধারণ মানুষের আরও সমর্থন পাওয়ার জন্য তিনি ৪ জানুয়ারি এবং ৫ জানুয়ারিতে ভূমি সংস্কারের দ্বিতীয় সেট শ্রম সংস্কারের ঘোষণা দেন। দেশের বিভিন্ন স্থানে বিশেষত অভ্যন্তরীণ সিন্ধু ও পাঞ্জাবের জনসভায় উপস্থিতি আশ্চর্যজনক ছিল। এর আগে নির্বাচন অনুষ্ঠানের ভুট্টোর উদ্দেশ্য ছিল আসন্ন নির্বাচনের সিদ্ধান্ত গ্রহণ ও ব্যবস্থা গ্রহণের জন্য বিরোধীদের পর্যাপ্ত সময় না দেওয়া।

পাকিস্তান পিপলস পার্টির জন্য পিএনএ একটি বড় সমস্যা হয়ে দাঁড়িয়েছিল যা বেশ কয়েকটি অনুষ্ঠানে পিপলস পার্টিকে টার্গেট করে। পুরো নির্বাচনের সময়, পিএনএ দেশের জন্য তাদের পরিকল্পনাগুলোকে ন্যায়সঙ্গত করতে ব্যর্থ হয়েছিল, বরং এর পরিবর্তে পিপলস পার্টিকে লক্ষ্যবস্তু করেছিল, দুর্নীতিগ্রস্থ, অভিযোগ করা দুর্নীতির দিকে মনোনিবেশ করেছিল (যদিও ভুট্টোর সাথে সম্পর্কিত কোনও প্রমাণ ছিল না), আর্থিক অব্যবস্থাপনা, প্রশাসনের উপর ভারী ব্যয় এবং বিপর্যয়কর অর্থনৈতিক নীতিগুলো মুদ্রাস্ফীতি দ্বারা তা প্রমাণিত হয়।

সঠিক অনুচ্ছেদ শিরোনাম কোনটি?
titleA. সেনাশাসন
titleB. উদ্দেশ্য এবং প্রচার
titleC. অর্থনৈতিক প্রভাব
titleD. জনগণের অস্থিতিশীলতা
উত্তর: titleB
ফ্রাঙ্ক টাইসন, ফ্রেড ট্রুম্যান ও ব্রায়ান স্ট্যাদামের অসম্ভব ক্রীড়ানৈপুণ্যের কারণে লোডারকে ইংল্যান্ড দলে অনিয়মিত অবস্থায় দেখা যেতো। ১৯৫৪-৫৫ মৌসুমে অস্ট্রেলিয়া সফরে যান। কিন্তু কোন টেস্টেই অংশ নিতে দেখা যায়নি। ১৯৫৮-৫৯ মৌসুমে ১৯.৫০ গড়ে ২৬ উইকেট দখল করেন। কিন্তু নিজস্ব শেষ সিরিজে তিনি মাত্র সাত উইকেট পেয়েছিলেন। শুরুরদিকের খেলায় তীব্র রোদে পীড়িত হবার ফলে মাঠ ছেড়ে চলে যেতে বাধ্য হন। পরের খেলায় শারীরিক অসুস্থতার কারণে খেলতে পারেননি। অস্ট্রেলিয়া একাদশের খেলায়ও ব্যথার কারণে মাঠ থেকে ফিরে আসেন। শরীরের তাপমাত্রা বৃদ্ধি পাওয়ার প্রেক্ষিতে বেশ কয়েকদিন তাকে বিছানায় অবস্থান করতে হয়। কিন্তু পরের সপ্তাহেই প্রথম টেস্টে অংশ নেন। নিউ সাউথ ওয়েলসের বিপক্ষে আঘাতের কারণে খেলায় অংশ নেয়া থেকে নিজেকে বিরত রাখেন। চতুর্থ টেস্টের পর পঞ্চম টেস্টে অংশগ্রহণের প্রাক্কালে তিনি ও স্ট্যাদামের গাড়ি দূর্ঘটনার পতিত হলে তিনি আর কখনো ইংল্যান্ডের পক্ষে খেলেননি। চাকিংয়ের কারণে অভিযুক্ত হলেও আম্পায়ার কর্তৃক কখনো অভিযুক্ত হননি। কেননা, তার সাধারণ ডেলিভারীগুলোর তুলনায় বাউন্সারের বলগুলো বেশ দ্রুততর ছিল।

সঠিক অনুচ্ছেদ শিরোনাম কোনটি?
titleA. অর্জনসমূহ
titleB. অবসর
titleC. প্রথম-শ্রেণীর ক্রিকেট
titleD. খেলোয়াড়ী জীবন
উত্তর: titleD
১৯৬০-এর দশকের শেষদিকে ফ্যাশন ডিজাইনার ও অভিনেত্রী অঞ্জু মাহেন্দ্রু'র সাথে পরিচিত হন। তাদের মধ্যেকার ভালবাসার সম্পর্ক ৭ বছর স্থায়ী ছিল। মাহেন্দ্রু পরবর্তীকালে জানান যে, এ সম্পর্ক ভাঙ্গার পর তারা একে-অপরের সাথে দীর্ঘ ১৭ বছর কোন কথা বিনিময় করেননি।

অভিষেক চলচ্চিত্র "ববি (১৯৭৩)" মুক্তি পাবার ছয় মাস পূর্বে মার্চ, ১৯৭৩ তারিখে উঠতি বয়সী অভিনেত্রী ডিম্পল কাপাডিয়া রাজেশ খান্নাকে বিয়ে করেন। এ দম্পতির দু'টি কন্যা সন্তান রয়েছে। কিন্তু ১৯৮৪ সালে আনুষ্ঠানিকভাবে তারা পৃথকভাবে বসবাস করতে থাকেন যা রাজেশের মৃত্যুকাল পর্যন্ত স্থায়ী ছিল; কিন্তু তারা বিবাহ-বিচ্ছেদের দিকে অগ্রসর হননি। রাজেশের চলচ্চিত্র জীবনে ব্যস্ততা এবং ডিম্পল কাপাডিয়ার অভিনেত্রী হিসেবে চলচ্চিত্রে পুণরায় অংশগ্রহণের আগ্রহই এর প্রধান কারণ।

১৯৮০-এর দশকে জনপ্রিয় অভিনেত্রী টিনা মুনিমের সাথে প্রেমে জড়িয়ে পড়েন রাজেশ। কিন্তু বিয়ের প্রস্তাব অগ্রাহ্য করলে টিনা মুনিম উচ্চতর শিক্ষাগ্রহণের জন্য চলচ্চিত্র জগৎ ত্যাগ করে ক্যালিফোর্নিয়ায় চলে যান।

চলচ্চিত্র প্রতিবেদক দীনেশ রাহেজা বলেছেন যে, রাজেশ-ডিম্পলের মধ্যেকার তিক্ততাপূর্ণ সম্পর্ক থাকলেও বিভিন্ন অনুষ্ঠান-পার্টিতে এবং রাজেশ খান্নার নির্বাচনী প্রচারণায়ও ডিম্পলকে অংশগ্রহণ করতে দেখা যায়। এমনকি "জয় শিব শঙ্কর" চলচ্চিত্রেও ডিম্পল কাজ করেছেন।

রাজেশ-ডিম্পলের জ্যেষ্ঠা কন্যা ইন্টারিয়র ডেকোরেটর ও সাবেক অভিনেত্রী টুইঙ্কল খান্না অন্যতম জনপ্রিয় অভিনেতা অক্ষয় কুমারকে বিয়ে করেন। এছাড়া, কনিষ্ঠা কন্যা রিঙ্কি খান্নাও সাবেক হিন্দি চলচ্চিত্র অভিনেত্রী।

অনীতা আদভানী নামীয় এক নারীর সাথে ২০০৪ সাল থেকে মৃত্যু-পূর্ব পর্যন্ত অবস্থান করেন রাজেশ।

সঠিক অনুচ্ছেদ শিরোনাম কোনটি?
titleA. অভিনয় জীবন
titleB. রাজনৈতিক জীবন
titleC. ব্যক্তিগত জীবন
titleD. মৃত্যু
উত্তর: titleC
"৮৯তম একাডেমি পুরস্কারে" লা লা ল্যান্ড ছয়টি পুরস্কার জিতে এগিয়ে থাকে যার মধ্যে ছিল সেরা পরিচালক, সেরা অভিনেত্রী, শ্রেষ্ট সিনামাটোগ্রাফী, সেরা মৌলিক সুর, সেরা মৌলিক গান (“সিটি অব স্টারস”), সেরা প্রযোজনা নকশা শ্রেণীতে। ছবিটি মোট ১৪টি মনোনয়ন লাভ করে সবচেয়ে বেশি মনোনীত একটি ছবি এর রেকর্ড গড়ে ১৯৫০ সালের "অল আউট ইভ" এবং ১৯৯৭ সালের "টাইটানিকের" সাথে মিলিত হয়ে। অন্যান্য মনোনয়ন এর মধ্যে ছিল সেরা চলচ্চিত্র, সেরা অভিনেতা, সেরা মৌলিক চিত্রনাট্য সেরা চলচ্চিত্র সম্পাদনা, সেরা পোশাক পরিকল্পনা, দ্বিতীয় মনোনয়ন সেরা মৌলিক গান(“অডিশন”), সেরা শব্দ সম্পাদনা, এবং সেরা শব্দ মিশ্রণ। অনুষ্ঠান চলাকালে "“লা লা ল্যান্ড”"কে ঘোষণা দেয়া হয় শ্রেষ্ঠ চলচিত্র হিসাবে, যেটি ভুল কাগজ থেকে পড়েন "ওয়ারেন বেটি", যেটি মূলত ছিল সেরা অভিনেত্রীর জন্য যেটি মাত্র স্টোন জিতেছিলেন। অনুষ্ঠানের কলাকুশলীদের দুই মিনিটের বেশি সময় লেগেছিল প্রায় তিনটি পুরো বক্তৃতা ভুলটি সংশোধন করতে, আসল জয়ী ছিল "“মুনলাইট”"।

"৭৪ তম গোল্ডেন গ্লোব পুরস্কার" এ "লা লা ল্যান্ড" সাতটি মনোনয়ন লাভ করে। ছবিটি মনোনীত সাতটি বিভাগেই জিতে নেয় যথাক্রমে সেরা চলচ্চিত্র, সেরা পরিচালক, সেরা অভিনেতা, সেরা অভিনেত্রী, সেরা চিত্রনাট্য, সেরা মৌলিক সুর এবং সেরা গান (‘সিটি অব স্টার’)।

"লা লা ল্যান্ড" "৭০তম ব্রিটিশ একাডেমী চলচ্চিত্র পুরস্কারে" ১১টি মনোনয়ন লাভ করে যেটি ২০১৬ এর অন্য যেকোন চলচ্চিত্রের চেয়ে বেশি। ছবিটি যেসকল শ্রেণীতে জিতে তা হচ্ছে সেরা চলচ্চিত্র, সেরা পরিচালক, সেরা অভিনেত্রী, সেরা সিনেমাটোগ্রাফি এবং সেরা চলচ্চিত্র সুর।

সঠিক অনুচ্ছেদ শিরোনাম কোনটি?
titleA. বক্স অফিস
titleB. সমালোচনা
titleC. সংগীত
titleD. প্রশংসা
উত্তর: titleD
হ্যারি পটার সিরিজের পূর্ববর্তী চারটি উপন্যাসে, প্রধান চরিত্র হ্যারি পটারকে কেন্দ্র করে কাহিনী গড়ে উঠে। হ্যারির বয়স যখন এক বছর, তখন সেই সময়ের সব্বচেয়ে ভয়ঙ্কর কালো জাদুকর লর্ড ভলডেমর্ট হ্যারির বাবা মাকে হত্যা করে। ভলডেমর্ট হ্যারিকেও হত্যা করতে চেয়েছিল, কিন্তু কোন এক রহস্যময় কারণে হ্যারি বেঁচে যায় এবং ভলডেমর্টের পতন ঘটে। এরপর থেকে সে তার মাগল খালা ও খালু পেতুনিয়া ও ভার্নন ডার্সলির সঙ্গে বসবাস করতে থাকে।

এগার বছর বয়সে সে জাদুবিশ্বের অস্তিত্ব সম্পর্কে জানতে পারে এবং হগওয়ার্টস স্কুলে ভর্তি হয়। সে রন উইজলি ও হারমায়োনি গ্রেঞ্জার এর সাথে বন্ধুত্ব গড়ে তোলে এবং ভলডেমর্টের পুনরায় ক্ষমতায় ফিরে আসার পথে বাঁধা দেয়। পরের বছর কেউ একজন স্কুলে অবস্থিত "চেম্বার অফ সিক্রেটস" খুলে দেয় এবং একটি বাসিলিস্ক ছাত্রছাত্রীদের আক্রমণ করতে থাকে। হ্যারি বাসিলিস্কটিকে হত্যা করে এবং ভলডেমর্টের ফিরে আসার আরেকটি পথ বন্ধ করে দেয়। এর পরের বছর হ্যারি জানতে পারে, আজকাবান ভেঙ্গে পালানো বন্দী সিরিয়াস ব্ল্যাক হ্যারিকে হত্যার টার্গেট করেছে। এই পরিস্থিতিতে স্কুলের নিরাপত্তা জোরদার করা হয়। কিন্তু শেষে জানা যায়, সিরিয়াস ব্ল্যাক আসলে প্রকৃত অপরাধী নয়, বরং সে হ্যারির গডফাদার।

সঠিক অনুচ্ছেদ শিরোনাম কোনটি?
titleA. রূপায়ণ
titleB. চলচ্চিত্র
titleC. পূর্ব প্রেক্ষাপট
titleD. বাংলা ভাষায় অনুবাদ
উত্তর: titleC
আদিকাল থেকেই বৃহত্তর ময়মনসিংহের পাহাড়ী এ অঞ্চলটিতে মুসলিম, হিন্দু, গারো সম্প্রদায়, কচি, বামনসহ বিভিন্ন জাতির বসবাস। ধনবাড়ীতে গারো ও কচি সম্প্রদায়ের লোকজন বসবাস করে তাই ভাষা ও সংস্কৃতি বৈচিত্র লক্ষ্য করা যায়। ধনবাড়ী উপজেলার প্রধান ভাষা বাংলা। তবে গারো সম্প্রদায়ের লোকজন গারো ভাষায় কথা বলে। গারো ভাষার আঞ্চলিক আবেং উপভাষাটি এখানে বেশি ব্যবহার দেখা যায়। তবে এ ভাষার লিখিত কোনো বর্ণমালা নেই। ধনবাড়ীতে বসবাসকারী বিভিন্ন সম্প্রদায় তাদের নিজ নিজ রীতি-নীতি মনে চলে। বাংলাদেশের অন্য অনেক অঞ্চলের মত বিয়ের অনুষ্ঠানে ডুলি এবং পালকির প্রচলন ছিল। পূর্বে ধনবাড়ীতে অতিথি আপ্যায়নের পর বস্ত্র ও অন্যান্য সামগ্রী উপঢৌকনস্বরূপ দেওয়ার রীতি প্রচলিত ছিল। এ উপজেলায় ১টি পাবলিক লাইব্রেরী, ৬টি সিনেমা হলসহ বিভিন্ন সাংস্কৃতিক সংগঠন রয়েছে।

সঠিক অনুচ্ছেদ শিরোনাম কোনটি?
titleA. স্বাস্থ্য
titleB. প্রশাসন
titleC. ভাষা ও সংস্কৃতি
titleD. সংখ্যাগত উপাত্ত
উত্তর: titleC
সাবরিনা সাবা জন্ম ১০ নভেম্বর ১৯৯৬ খ্রিঃ পিতা সানাউল হক, মাতা রোকসানা, ছোট বেলা হতে তার মায়ের ইচ্ছা ছিলো গান শিক্ষানো তাই তাকে বাদ্য যন্ত্র কিনে দেন। তাতেই শেষ নয় তাকে ভর্তি করানো হয় বাংলাদেশ শিশু একাডেমী তে। প্রায় তিন বছর বাংলাদেশ শিশু একাডেমী তে গানের কোর্স শেষ করেন গানই যে শিক্ষেছেন এমন নয় তার পাশাপাশি অভিনয় নাচ উপস্থাপনা আবৃতি শিক্ষেছেন।তিনি মাধ্যমিক ও উচ্চমাধ্যমিক পড়াশুনা ভিকারুননিসা নূন স্কুল এন্ড কলেজ হতে, অর্নাস করছেন নর্থ সাউথ বিশ্ববিদ্যালয় ইংরেজি সাহিত্যে।বর্তমানে ঢাকায় অবস্থান করছেন।

সঠিক অনুচ্ছেদ শিরোনাম কোনটি?
titleA. শৈশব ও পড়ালেখা
titleB. পুরস্কার ও সম্মাননা
titleC. কর্মজীবন
titleD. সংগীত জীবন
উত্তর: titleA
মেকি শূন্যস্থানের তাত্ত্বিক পদার্থবিজ্ঞানে, সিস্টেমটি কম শক্তি অবস্থায় চলে আসে - হয় প্রকৃত শূন্যস্থান বা অন্য কোন, কম শক্তির শূন্যস্থান - বুদ্বুদ নিউক্লিয়েশন নামে পরিচিত একটি প্রক্রিয়ার মধ্য দিয়ে। এখানে ইন্সটান্টন প্রভাবের জন্য একটি বুদবুদ তৈরি হয় যার ভিতরে ক্ষেত্রগুলো তাদের প্রকৃত শূন্যস্থানের মানে প্রদর্শিত হবে। তাই, বুদ্বুদের অভ্যন্তর নিম্ন শক্তির।বুদবুদের দেয়াল বা ডোমেইন দেয়ালের একটি পৃষ্ঠ টান রয়েছে, শক্তি বৃদ্ধি পায় যখন ক্ষেত্র কম শক্তির স্তর থেকে সম্ভাব্য বাধা পার করে নিম্ন শক্তির শূন্যস্থানে যায়। বুদ্বুদের অধিকাংশ সম্ভবত আকার আধা শাস্ত্রীয় সন্নিকর্ষের দ্বারা নির্ধারিত হয় এমন ভাবে যাতে বুদ্বুদের শক্তির পরিবর্তন শূন্য হয়। অভ্যন্তরের শক্তি হ্রাস প্রকৃত শূন্যস্থানের জন্য পৃষ্ঠটানের মাধ্যমে পূরণ হয়।

জোসেফ লাইকেন বলেছেন যে হিগস বোসন এর সঠিক বৈশিষ্ট্য অধ্যয়ন ভ্যাকুয়াম ধ্বসের সম্ভাবনা উপর আলোকপাত করতে পারে।

সঠিক অনুচ্ছেদ শিরোনাম কোনটি?
titleA. অন্যান্য প্রভাব
titleB. অস্তিত্বের জন্য হুমকি
titleC. বুদবুদ নিউক্লিয়েশন
titleD. শূন্যস্থানের স্থায়ীত্ব এবং অস্থায়িত্ব
উত্তর: titleC
সমস্ত পদার্থ যে মৌলিক কণা দিয়ে গঠিত, সেই ধারণা খ্রিস্টপূর্ব ষষ্ঠ শতাব্দী থেকেই আছে। ঊনবিংশ শতাব্দীতে জন ডাল্টন ধারণা করেন যে সমস্ত পদার্থ মৌলিক পরমাণু দিয়ে গঠিত। তবে পরে প্রমাণিত হয় যে পরমাণু ক্ষুদ্রতর কণার সমস্তি। পরবর্তী কালে পারমাণবিক পদার্থবিজ্ঞান ও কোয়ান্টাম বলবিজ্ঞান-এর সাহায্যে নিউক্লীয় ফিশন ও কেন্দ্রীণ সংযোজন সম্ভব হয়।

১৯৫০ ও ১৯৬০ দশকে অনেক অদ্ভুত কণা আবিষ্কৃত হয়। তবে ১৯৭০ দশকে "স্ট্যান্ডার্ড মডেল"-এর প্রণয়নের পর এই সকল পদার্থকে মৌলিকতর কণার সমষ্টি হিসেবে ব্যাখ্যা করা হয়।

সঠিক অনুচ্ছেদ শিরোনাম কোনটি?
titleA. প্রয়োগ
titleB. তথ্যসূত্র
titleC. ইতিহাস
titleD. তত্ত্ব
উত্তর: titleC
পুরো চক্রটিকেই কি একটি মাত্র প্রজাতি ধরা হবে(যদিও সবগুলো প্রাণী আন্তঃপ্রজননে সক্ষম না) নাকি প্রত্যেকটি জনগোষ্ঠীকে আলাদা আলাদা প্রজাতি ধরা হবে(যদিও প্রত্যেকটি জনগোষ্ঠী তাদের প্রতিবেশী গোষ্ঠীদের সাথে প্রজনন করতে পারে), সেটি এখনও বেশ বিতর্কিত। চক্র প্রজাতি দেখিয়ে দেয় যে প্রজাতির ধারণাকে যত স্বচ্ছ ও পরিষ্কার, সেটি আসলে তা নয়।

সঠিক অনুচ্ছেদ শিরোনাম কোনটি?
titleA. সংজ্ঞা নিয়ে সমস্যা
titleB. চিত্রের ব্যাখ্যা
titleC. "ল্যারাস" শঙ্খচিল
titleD. আরও উদাহরণ
উত্তর: titleA
রমেশচন্দ্র মজুমদার ৮৫০ থেকে ৮৫৩ খ্রিষ্টাব্দে, আবদুল মোমিন চৌধুরী ৮৬১ থেকে ৮৬৬ খ্রিষ্টাব্দে, বিন্দেশ্বরী প্রসাদ সিনহা ৮৬০ থেকে ৮৬৫ খ্রিষ্টাব্দে এবং দীনেশচন্দ্র সরকার ৮৫৮ থেকে ৮৬০ খ্রিষ্টাব্দে প্রথম বিগ্রহপালের রাজত্বের সময়কালকে নির্ণয় করেছেন। এর মধ্যে প্রথম তিনজন মনে করেন প্রথম শূরপাল ও প্রথম বিগ্রহপাল একই সময়ে পৃথক স্থানে রাজত্ব করতেন।

সঠিক অনুচ্ছেদ শিরোনাম কোনটি?
titleA. প্রথম শূরপাল ও প্রথম বিগ্রহপাল বিতর্ক
titleB. দেবপালের উত্তরাধিকারী বিতর্ক
titleC. পরিচিতি
titleD. রাজত্বকাল
উত্তর: titleD
নওশাবা অমিত আশরাফের পরিচালনায় "উধাও" চলচ্চিত্রে অভিনয় করেন। এছাড়াও "ছুয়ে দিলে মন" চলচিত্রে এ অতিথী শিল্পী হিসাবে তাকে দেখা যায়।তার অভিনীত "প্রতিরুদ্ধ" সিনেমাটি ২০১৬ সালে মুক্তি পাবার কথা থাকলেও এখনও তার কাজ শেষ হয়নি। ২০১৭ সালে তার অভিনীত মুক্তিযুদ্ধভিত্তিক ভুবন মাঝি এবং পুলিশ অ্যাকশন-থ্রিলারধর্মী ঢাকা অ্যাটাক মুক্তি পায়। এছাড়া আরও দুটি চলচিত্র বর্তমানে নির্মাণ-উত্তর পর্যায়ে রয়েছে। ছবি দুটি হল ঢাকা ড্রিমস (২০১৭) এবং চন্দ্রবতীর কথা (২০১৭)।

সঠিক অনুচ্ছেদ শিরোনাম কোনটি?
titleA. ব্যক্তিগত জীবন
titleB. চলচ্চিত্র
titleC. অভিনয় জীবন
titleD. মঞ্চে অভিনয়
উত্তর: titleB
বাংলাদেশের সিলেট বিভাগের সুনামগঞ্জের তাহিরপুর উপজেলার বড়দল উত্তর ইউনিয়নের লাউড়েরগড় এলাকায় ভারত সীমান্ত ঘেঁষে। একপাশে বাংলাদেশের সীমান্ত, ওপাশে ভারতের মেঘালয়, খাসিয়া পাহাড়। বারিক্কা টিলাতে রয়েছে ৪০ টির মত আদিবাসীদের পরিবার। এই এলাকায় ৩৬৫ একর জায়গাজুড়ে রয়েছে রঙ-বেরঙের নানা প্রজাতির গাছপালা।

সঠিক অনুচ্ছেদ শিরোনাম কোনটি?
titleA. বর্ণনা
titleB. বহিঃসংযোগ
titleC. অবস্থান
titleD. পবিবেশ বিপর্যয়
উত্তর: titleC
ব্রাউনহিলসের দুটি রেলওয়ে স্টেশন আছে। প্রথমটি দক্ষিণ স্ট্যাফোর্ডশায়ার লাইন ও দ্বিতীয়টি মিডল্যান্ড রেলওয়ে। প্রথমটি ১৮৪৯ সালে খোলা হয়, কিন্তু কিছু সমস্যার কারণে ১৯৬৫ সালে বন্ধ করে দেয়া হয়। ১৯৮৩ সাল পর্যন্ত এই লাইন খোলা ছিল, কিন্তু ১৯৮৫ সালে এই লাইন উঠিয়ে নেয়া হয়। আর দ্বিতীয়টি যাত্রীদের জন্য ১৮৮৪ থেকে ১৯৩০ সাল পর্যন্ত খোলা ছিল, লাইন ছিল ১৯৬০ সাল পর্যন্ত ও এরপর এর লাইন উঠিয়ে নেয়া হয়। নতুন প্রকল্পে যাত্রীবহনের জন্য রেলের ব্যবস্থা থাকবে। শহরের ৬ মাইলের (৯.৭ কিমি.) মধ্যে ছয়টি রেলওয়ে স্টেশন রয়েছে। সেগুলো ওয়ালসাল, লিচফিল্ড, ক্যানক, ব্লক্সউইচ, গ্রেট ওয়ারলি ও সবচেয়ে নিকটবর্তী (প্রায় ৩.৫ মাইল বা ৫.৬ কিমি.) শেনস্টোনে রয়েছে।

সঠিক অনুচ্ছেদ শিরোনাম কোনটি?
titleA. রেল যোগাযোগ
titleB. সংষ্কৃতি
titleC. উল্লেখযোগ্য ব্যক্তিত্ব
titleD. দর্শনীয় স্থান
উত্তর: titleA